Z A P I S N I K

Sa sjednice Vijeća roditelja Srednje škole Zabok, održane u četvrtak, 24.11.2022. godine u 18,00 sati.

Sjednici su prisutna 22 roditelja, ravnateljica, tajnica, pedagoginja (točka 4. dnevnog reda), koordinatorica za državnu maturu Tihana Hrastinski Borčić (točka 2.) dnevnog reda i Dubravka Krznar članica Povjerenstva za samovrednovanje (točka 3. dnevnog reda).

Za sjednicu je predložen i uz izmjene prihvaćen slijedeći dnevni red:

1. Izvješće Povjerenstva za samovrednovanje za šk. g.2021./22.
2. Državna matura
3. Aktivnosti Srednje škole Zabok u 1.kvartalu šk.g.2022./23.
4. Uloga roditelja u poticanju i podršci učenika i školski uspjeh (predavanje pedagoginje škole)
5. Razno.

O.Hanžek, predsjednik Vijeća roditelja, otvara sjednicu, pozdravlja sve prisutne i predlaže gore navedeni dnevni red s izmjenama koji je jednoglasno prihvaćen.

Točka 1.

Dubravka Krznar, članica Povjerenstva za samovrednovanje, podnijela je Izvješće za školsku godinu 2021./22. Prvo je objasnila prisutnim roditeljima da je izrada ovog Izvješća propisana Zakonom i da se upisuje u aplikaciju ASOO agencije prema pokazateljima koje su oni odredili. Postoje prioritetna područja prema kojima se radi ovo Izvješće i na kraju se utvrđuju nedostaci. Neki od nedostataka za ovu šk. godinu su spora internetska veza, nepovezanost učenika na internetsku vezu škole i sl. Izvješće je u cijelosti objavljeno na našoj Internet stranici pa ga svi zainteresirani učenici i roditelji mogu pročitati.

Točka 2.

Tihana Hrastinski Borčić, ispitna koordinatorica za državnu maturu, obavijestila je prisutne roditelje o tome što je državna matura, tko ju može polagati tj. da je polažu samo učenici četverogodišnjih strukovnih škola. Obavijestila je roditelje o rokovima prijava, funkcioniranju sustava postani student preko kojega se učenici prijavljuju, obaveznim i izbornim predmetima koji se polažu. Također je naglasila da ona ima četvrtkom od 12,00 do 14,00 sati rezerviran termin za konzultacije s učenicima ali i roditeljima te da mogu postaviti sva pitanja koja ih zanimaju.

Ravnateljica je obavijestila roditelje da od zimskih praznika počinju pripreme za državnu maturu i to za višu razinu iz hrvatskog jezika i matematike. Zamolila je roditelje da ove pripreme shvate ozbiljno i da učenici budu redovito prisutni. Za sva pitanja iz drugih predmeta i za nižu razinu dostupi su im predmetni nastavnici. Svi testovi iz prijašnjih godina nalaze se na stranicama NCVVO-a, učenici ih trebaju isprintati i rješavati sami. Ako se desi da na neko pitanje ne znaju odgovor mogu se javiti predmetnom nastavniku koji će zajedno u razrednom odjelu odraditi taj dio.

Točka 3.

Ravnateljica je informirala roditelje o aktivnostima koje su se održavale od 1. rujna. Većina aktivnosti vezana je uz projekt ReCeZa. Sva događanja i aktivnosti su objavljene na našoj Internet stranici. Također je obavijestila roditelje da radovi dobro napreduju te da se očekuje useljenje u novu zgradu s početkom nove školske godine. Također ove godine biti će organizirana i izvanučionička nastava, tj. izleti, terenske nastave, maturalna putovanja. Sva maturalna putovanja su planirana u Hrvatskoj.

Točka 4.

Pedagoginja škole održala je prezentaciju na temu Uloga roditelja u poticanju i podršci učenika i školski uspjeh.

Točka 5.

A.Hršak, 4.Ea postavila je pitanje o početku dopunske nastave tj. početku priprema za državnu maturu.

Ravnateljica joj je odgovorila da će početak biti nakon zimskih praznika u skladu s rasporedom sati učenika i da će raspored biti prilagođen prijevozu učenika.

Sjednica je završila u 19,05 sati.

ZAPISNIČARKA: PREDSJEDNIK VIJEĆA RODITELJA:

Marijana Franc Ozren Hanžek